શાપર વેરાવળમાં રવિવારે સવારે પત્ની સાથે ભંગાર વીણવા નીકળેલા મુકેશભાઇ સવજીભાઇ વાણિયા (ઉ.વ.3૫) ઉપર રાદડિયા ઇન્ડસ્ટ્રીઝના માલિક સહિત પાંચ શખ્સે ચોરી કરવા ઘુસ્યાનો આરોપ મુકી પટ્ટાથી બાંધી કેબલથી ઢોર માર માર્યો હતો. ગંભીર રીતે ઘવાયેલા યુવકને સારવાર માટે સિવિલ હોસ્પિટલમાં ખસેડાયો હતો પરંતુ સારવાર મળે એ પહેલા રસ્તામાં તેણે દમ તોડી દેતા બનાવ હત્યામાં પલટાયો હતો. પોલીસે મૃતકની પત્નીની ફરિયાદ પરથી હત્યા, એટ્રોસિટી સહિતની કલમ મુજબ ગુનો નોંધી હુમલાખોરોને ઝડપી લેવા દોડધામ શરૂ કરી છે.